**Потребна документација за приливни платежни трансакции од странство за кои примачот резидент физичко лице**

**е потребно да ја достави до банката:**

|  |  |  |
| --- | --- | --- |
| Ред бр. | Вид на трансакција | Документ |
| **1.** | **Приливни платежни трансакции по основ на ДИРЕКТНИ ИНВЕСТИЦИИ** |  |
|  | -Наплата на дивиденди и други добивки од вложување на резидентот во странство  -Повлекување влог  -Продажба на хартиите од вредност или уделите во странство коишто имаат третман на директна инвестиција | -Доказ за извршен упис во регистарот на директни  инвестиции при Централниот регистар на Република Северна Македонија |
| **2.** | **Приливни платежни трансакции по основ на ХАРТИИ ОД ВРЕДНОСТ** |  |
|  | -Наплата врз основа на издавање и воведување домашни хартии од вредност во странство | -Доказ за извршено пријавување во Комисијата за хартии од вредност |
| **3.** | **Приливни платежни трансакции по основ на НЕДВИЖНОСТИ ВО СОПСТВЕНОСТ НА РЕЗИДЕНТ** |  |
|  | -Наплата врз основа на продажба на недвижност во странство во сопственост на резидент  -Наплата врз основа на издавање на недвижност во странство во сопственост на резидент | - Доказ за извршен упис во регистарот на вложувања во недвижности на резиденти во странство при Централниот регистар на Република Северна Македонија |
| 4. | **Приливни платежни трансакции по основ на ПОРТФОИО ИНВЕСТИЦИИ** |  |
|  | -Наплата врз основа на продажба на хартии од вредност во странство коишто имаат третман на портфолио-инвестиции | -Документ со кој може да се потврди дека  трансакцијата е склучена преку овластен учесник на пазарот на хартии од вредност,  - Преку овластен учесник на странска берза или  - Преку организиран пазар на хартии од вредност |
| **5.** | **Пренос на средства од платежната сметка на резидентот во странство на неговата платежна сметка во земјата** | -Документ во согласност со Одлуката за начинот и условите под кои резидентите коишто не се овластени  банки, можат да отвораат и да имаат сметки во странство\* |
|  | -Физичко лице со постојано место на живее во РСМ од негова лична сметка во странска банка во земјата каде имаат дозвола за привремен престој | - Документ за регулиран престој повеќе од 3 месеци  (како документ за престој во странство се смета документ издаден од надлежен орган во државата со кој се регулира престојот во таа земја или визата за престој повеќе од 3 месеци евидентирана на патната исправа)\*\* |
|  | -Физичко лице со постојано место на живее во РСМ од сметка во странска банка во земјата каде е издадена патната исправа | - Патна исправа со податоци за адресата на живеење во странство\*\* |
|  | -Физичко лице со постојано место на живее во РСМ од негова лична сметка во странска банка во земјата каде што е седиштето на странскиот работодавач и во земјата каде има негови организациони делови или каде што е седиштето на надлежниот орган којшто го издал документот за вработување | - Документ за работа во странство (како документ се смета договор за работа склучен со странски работодавач или друг документ за вработување издаден од надлежен орган во странска држава, вклучително и работна виза содржана во патната исправа во кои е наведен периодот на кој се однесува)\*\* |
|  | -Физичко лице со постојано место на живее во РСМ од негова лична сметка во странска банка од земјата во која што привремено престојуваат во странство како вработени во дипломатско претставништво и членови на нивни потесни семејста за време на нивниот престој во странство. | - дипломатска патна исправа, документ издаден од надлежен орган во државата со којшто се регулира престојот во таа земја или писмена изјава на  амбасадорот, конзулот или друго лице коешто раководи со претставништвото, со која изјавува дека физичкото лице е вработено во дипломатското претставништво, односно дека е член на потесното семејство на лице вработено во дипломатското претставништво\*\* |
|  | -Физичко лице со постојано место на живее во РСМ од сметка во странска банка на негова сметка во домашна банка за комитенти кои имаат приливпо основ на стекната лична пензија во странство, пензија од починат брачен другар, социјална помош, детски додаток, школарина на дете поради починат родител | - соодветна документација издадена од надлежен орган во странство за прием на лична пензија, пензија од починат брачен другар, социјална помош, детски додаток, школарина на дете поради починат родител\*\* |
|  | -Резиденти коишто продале недвижен имот во странство, за наплата на  побарувањата од продажбата на недвижниот имот | -Доказ за извршен упис во регистарот на вложувања во недвижности при Централниот регистар на Република Северна Македонија. \*\*  -Договор за продажба |
|  | -Резиденти коишто издаваат недвижен имот во странство, за наплата  на побарувањата врз основа на закуп на недвижниот имот. | -Доказ за извршен упис во регистарот на вложувања во недвижности при Централниот регистар на Република Северна Македонија. \*\*  -Договор за закуп |
|  | -Резиденти коишто имаат хартии од вредност во странство, за целите на наплата на побарувањата врз основа на продажба на хартии од вредност во странство, дивиденди, камати или други приноси врз основа на хартиите од вредност | -Налог за извршување на трансакцијата, или  --извештај за извршена трансакцијата, или  -договор или друг документ со кој може да се потврди трансакцијата или  -соодветен документ со кој може да се потврди воспоставувањето деловен однос меѓу резидентот и овластениот учесник на странска берза или на организиран пазар на хартии од вредност.  Побарувањата врз основа на дивиденди, камати или други  приноси врз основа на хартиите од вредност се докажуваат со известување / документ за исплатена дивиденда, камата или други приноси од хартии од вредност, како и извод од сметка за хартии од вредност издаден од соодветен  странски депозитар. Во налогот за пристигнатиот прилив, треба јасно да биде наведена основата на трансакцијата (продажба на хартии од вредност, враќање неупотребени средства, исплата на дивиденда, камата или друг принос) |
|  | **-**Прилив на средства на физичко лице од сметка во странска банка на негова сметка во домашна банка по основ и за потребите на образование | -Документ издаден од надлежна странска образовна инститиција,странски надлежен орган,дипломатско-конзуларно претставништво на странска земја во РСМ \*\* |
| **6.** | **Прилив на средства на физичко лице од сметка во странска платежна институција или институција за електронски пари** |  |
|  | **Прилив на средства на физичко лице од сметка во странска платежна институција или институција за електронски пари на негова сметка во домашна банка – само за комерцијални цели односно за продавање стоки или услуги по електронски пат** | -Изјава од која се утврдува основот на трансакцијата  Доколку странските платежни институции или институции за електронски пари се и овластени учесници на странска берза или организиран пазар на хартии од вредност, во смисла на член 14 од Законот за девизното работење, резидентите, правни и физички лица, можат слободно да отвораат и да имаат сметки кај нив и за целите на купување/продавање хартии од вредност во странство. |
| **7.** | **Приливни платежни трансакции по основ на ОСИГУРУВАЊЕ** |  |
|  | **Прилив на средства на физичко лице со постојано место на живее во РСМ од сметка во странска банка на негова сметка во домашна банка за комитенти кои имаат прилив** по основ на на исплата на премија/штета од осигурување на животот | -Соодветна документација за премија/штета од осигурување на животот како и доказ дека договорот за осигурување не е склучен во спротивност со прописите во РМ( доказ дека физичкото лице во моментот на склучување на договорот имал статус на нерезидент во државата во која претстојувал или било во работен однос кај странски работодавач)\*\* |
| **8.** | **Приливни платежни трансакции на износ еднаков или поголем од 50,000 евра** | -Документ согласно барањето на Банката. |

**\*Повеќе инфо на следниот линк** [**https://www.nbrm.mk/ns-newsarticle-odluka-za-nacinot-i-uslovite-pod-koi-rezidentite-koisto-ne-se-ovlasteni-banki-mozat-da-otvoraat-i-da-imaat-smetki-vo-stranstvo.nspx**](https://www.nbrm.mk/ns-newsarticle-odluka-za-nacinot-i-uslovite-pod-koi-rezidentite-koisto-ne-se-ovlasteni-banki-mozat-da-otvoraat-i-da-imaat-smetki-vo-stranstvo.nspx)

**Напомена: Земјите коишто се дел од Единствената област за плаќања во евра (СЕПА), се сметаат како единствена земја.**

**Банката го задржува правото да побара дополниителни доументи.**